DECIZIA COMISIEI
din 5 iunie 2008
privind o contribuție financiară comunitară la măsurile de combatere a febrei aftoase în Regatul Unit în 2007
[notificată cu numărul C(2008) 2348]
(Numai textul în limba engleză este autentic)
(2008/442/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 90/424/CEE a Consiliului din 26 iunie 1990 privind anumite cheltuieli în domeniul veterinar (1), în special articolul 3 alineatul (3) și articolul 11 alineatul (4),
întrucât:
(1)
În anul 2007 s-au înregistrat focare de febră aftoasă în Regatul Unit. Apariția acestei boli constituie o amenințare serioasă pentru șeptelul Comunității.
(2)
Pentru a preveni răspândirea bolii și pentru a contribui la eradicarea acesteia în cel mai scurt timp posibil, Comunitatea ar trebui să contribuie financiar la cheltuielile eligibile suportate de statele membre în cadrul măsurilor luate pentru a combate boala, astfel cum se prevede prin Decizia 90/424/CEE.
(3)
Plata contribuției financiare a Comunității la măsurile de combatere a febrei aftoase face obiectul normelor prevăzute de Regulamentul (CE) nr. 349/2005 al Comisiei din 28 februarie 2005 de stabilire a normelor privind finanțarea comunitară a măsurilor de urgență și a campaniei de combatere a anumitor boli ale animalelor în temeiul Deciziei 90/424/CEE a Consiliului (2).
(4)
La 2 octombrie 2007, Regatul Unit a prezentat o estimare aproximativă finală a costurilor suportate în vederea adoptării măsurilor de eradicare a bolii.
(5)
Autoritățile britanice și-au respectat în întregime obligațiile tehnice și administrative, în conformitate cu articolul 11 alineatul (2) din Decizia 90/424/CEE și cu articolul 6 din Regulamentul (CE) nr. 349/2005.
(6)
Plata contribuției financiare comunitare trebuie să fie condiționată de faptul că activitățile planificate au fost efectiv puse în aplicare și că autoritățile furnizează toate informațiile necesare respectând termenele stabilite.
(7)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Contribuția financiară comunitară
(1) Regatul Unit poate beneficia de o contribuție financiară comunitară pentru acoperirea costurilor suportate de statul membru respectiv în vederea adoptării măsurilor de combatere a febrei aftoase în 2007, astfel cum sunt menționate la articolul 11 alineatul (4) litera (a) punctele (i)-(iv) și litera (b) din Decizia 90/424/CEE.
(2) Contribuția financiară comunitară este de 60 % din cheltuielile eligibile pentru finanțare comunitară, menționate la alineatul (1). Aceasta se plătește în conformitate cu condițiile prevăzute de Regulamentul (CE) nr. 349/2005.
Articolul 2
Modalități de plată
În conformitate cu articolul 1, o primă tranșă în valoare de 270 000 EUR este plătită ca parte a contribuției financiare a Comunității.
Articolul 3
Destinatar
Prezenta decizie se adresează Regatului Unit al Marii Britanii și Irlandei de Nord.
Adoptată la Bruxelles, 5 iunie 2008.